CELEX: 62007CA0561
Language: hu
Date: 2009-06-11 00:00:00
Title: C-561/07. sz. ügy: A Bíróság (második tanács) 2009. június 11-i ítélete — Az Európai Közösségek Bizottsága kontra Olasz Köztársaság (Tagállami kötelezettségszegés — 2001/23/EK irányelv — Vállalkozás átruházása — A munkavállalók jogainak védelme — A válsághelyzetben lévő vállalkozás átruházása esetén az alkalmazás mellőzését előíró nemzeti szabályozás)

1.8.2009   
            
            
               HU
            
            
               Az Európai Unió Hivatalos Lapja
            
            
               C 180/10
            
         A Bíróság (második tanács) 2009. június 11-i ítélete — Az Európai Közösségek Bizottsága kontra Olasz Köztársaság
   (C-561/07. sz. ügy) (1)
   
   (Tagállami kötelezettségszegés - 2001/23/EK irányelv - Vállalkozás átruházása - A munkavállalók jogainak védelme - A »válsághelyzetben lévő« vállalkozás átruházása esetén az alkalmazás mellőzését előíró nemzeti szabályozás)
   2009/C 180/15
   Az eljárás nyelve: olasz
   
      Felek
   
   
      Felperes: az Európai Közösségek Bizottsága (képviselők: J. Enegren és L. Pignataro, meghatalmazottak)
   
      Alperes: Olasz Köztársaság (képviselők: R. Adam, meghatalmazott és W. Ferrante avvocato dello Stato)
   
      Tárgy
   
   Tagállami kötelezettségszegés — A munkavállalók jogainak a vállalkozások, üzletek vagy ezek részeinek átruházása esetén történő védelmére vonatkozó tagállami jogszabályok közelítéséről szóló, 2001. március 12-i 2001/23/EK tanácsi irányelv (HL L 82., 16. o.; magyar nyelvű különkiadás 5. fejezet, 4. kötet, 98. o.) megsértése — Az irányelv 3. és 4. cikkének alkalmazását „válsághelyzetben lévő” vállalkozás átruházása esetén kizáró nemzeti szabályozás
   
      Rendelkező rész
   
   
               1)
            
            
               Az Olasz Köztársaság — mivel az 1977. augusztus 12-i 675. sz. törvény 2. cikke ötödik bekezdésének c) pontja szerinti „válságban lévő vállalkozások” esetében hatályban tartotta az 1990. december 29-i 428. sz. törvény 47. cikke (5) és (6) bekezdésének rendelkezéseit, és így a válsághelyzetben lévőnek nyilvánított vállalkozás átruházása esetén a munkavállalók jogainak a vállalkozások, üzletek vagy ezek részeinek átruházása esetén történő védelmére vonatkozó tagállami jogszabályok közelítéséről szóló, 2001. március 12-i 2001/23/EK tanácsi irányelv 3. cikkének (1), (3) és (4) bekezdése és 4. cikke által a munkavállalók részére megállapított jogok nem biztosítottak — nem teljesítette az ezen irányelvből eredő kötelezettségeit.
            
         
               2)
            
            
               A Bíróság az Olasz Köztársaságot kötelezi a költségek viselésére.
            
         
      (1)  HL C 64., 2008.3.8.